Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 29/2001. (XII. 23.) KöM—GM együttes rendelethez
Paragraph Index: 1334

b) VIBRÁCIÓS HENGEREK, A BERENDEZÉSEN ÜL Ő KEZEL ŐVEL Zajkibocsátás-vizsgálati alapszabvány MSZ EN ISO 3744:1998 Működési körülmények a vizsgálat során A berendezés felállítása A vibrációs hengert egy vagy több, rugalmas anyagból készült alátétre — például légpárnára/párnákra — kell helyezni. Ez a légpárna lágy anyagból (rugalmas műanyagból vagy hasonlóból) készüljön, és olyan nyomásra kell felfújni, hogy a berendezést legalább 5 cm-re felemelje; a rezonancia-hatásokat el kell kerülni. A párna/párnák mérete olyan legyen, hogy a vizsgálat során biztosítsa a berendezés stabilitását. Terheléses vizsgálat A berendezést álló helyzetben kell vizsgálni, a gyártó által megadott névleges fordulatszámmal járó motorral és kikapcsolt mozgató mechanizmusokkal. A tömörítő mechanizmust a legnagyobb döngölési teljesítmény mellett kell működtetni, ami a gyártó által megadott legnagyobb frekvencia és az ehhez a frekvenciához tartozó lehetséges legnagyobb amplitudó kombinációjának felel meg. Vizsgálati időtartam A vizsgálati időtartam legalább 15 másodperc legyen.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes